นวัตกรรมสิ่งประดิษฐ์ “แหวนยางป้องกัน ข้อติด”

สถานีอนามัยเฉลิมพระเกียรติฯเมืองเก่า อำเภอเมืองสุโขทัย จังหวัดสุโขทัย

ผู้เสนอผลงาน : นางจรรยา ทองลาด พยาบาลวิชาชีพชำนาญการ

นางสาวจิราภรณ์ เจ็กอยู่ แพทย์แผนไทยปฏิบัติการ

นางสาวอลิษา เปียจันทร์ นักวิชาการสาธารณสุข

**ที่มาและความสำคัญของนวัตกรรม**

แนวโน้มการเพิ่มขึ้นของจำนวนประชากรผู้สูงอายุของประเทศไทย มีเพิ่มมากขึ้นทุกปี จากข้อมูลรายงานของกระทรวงสาธารณสุขพบว่า ผู้สูงอายุชาวไทยเพิ่มปีละ 5 แสนคน คาดว่าปี 2568 ประเทศไทยก้าวเข้าสู่การเป็น “สังคมผู้สูงอายุโดยสมบูรณ์” และผลการศึกษาปัญหากาเจ็บป่วยจากการตรวจร่างกายของผู้สูงอายุไทยล่าสุดในปี 2552 โดยสำนักงานพัฒนานโยบายสุขภาพระหว่างประเทศ ปรากฏว่ามีอายุ 60 ปีขึ้นไป ร้อยละ 85 หรือประมาณ 6 ล้านคน ที่สามารถดูแลตนเองได้ และมีผู้สูงอายุที่นอนติดบ้าน ติดเตียงต้องพึ่งพิงผู้อื่นช่วยดูแลกว่า 1 ล้านคน คิดเป็นร้อยละ 15 โดยประมาณ 960,000 คน อีกประมาณ 63,000 คน ไม่สามารถช่วยเหลือตนเองได้เลย (ณรงค์ สหเมธาพัฒน์, 2557) ดังนั้นทุกภาคส่วนจึงต้องให้ความสำคัญกับการดูแลผู้สูงอายุในด้านต่าง ๆ โดยเฉพาะในระบบสุขภาพที่ต้องจัดบริการให้กับผู้สูงอายุให้สอดคล้องกับความต้องการหรือปัญหาของผู้สูงอายุ ครอบคลุมความเป็นองค์รวม และเป็นบริการที่บูรณาการด้านสุขภาพและสังคมเข้าด้วยกัน สำหรับผู้สูงอายุที่ต้องมีผู้ดูแล จึงจำเป็นอย่างยิ่งที่บุคลากรทางสุขภาพจะต้องประเมินความรู้ ความเข้าใจและให้คำแนะนำการดูแลผู้สูงอายุอย่างเหมาะสม เพื่อป้องกันไม่ให้เกิดภาวะแทรกซ้อนของโรค อีกทั้งยังเป็นการเสริมสร้างสัมพันธภาพในครอบครัว

จากการสำรวจปัญหาสุขภาพในชุมชน โดยเจ้าหน้าที่เจ้าหน้าที่ ซึ่งปฏิบัติงานในสถานีอนามัยเฉลิมพระเกียรติฯเมืองเก่า อำเภอเมือง จังหวัดสุโขทัย พบว่า มีผู้สูงอายุที่นอนติดเตียงจำนวน 8 คน และมีภาวะแทรกซ้อน เช่น แผลกดทับ ภาวะข้อติดแข็งจำนวน 4 คน คิดเป็นร้อยละ 50.00 นอกจากนี้ยังพบว่า มีผู้ดูแลผู้สูงอายุที่ต้องการความรู้เกี่ยวกับโรคและการดูแลที่เหมาะสมตามโรคและถูกต้อง จำนวน 48 คน คิดเป็นร้อยละ 100 และเมื่อทำประชาคมกับผู้นำท้องถิ่น และประชาชน จัดลำดับความสำคัญของปัญหาร่วมกัน พบว่า ปัญหาดังกล่าวเป็นปัญหาอันดับหนึ่งที่ต้องได้รับการแก้ไข จึงได้คิดค้นนวัตกรรมที่สามารถเสริมสร้างความแข็งแรงของกระดูกและกล้ามเนื้อ ป้องกันภาวะข้อติดแข็ง และการเกิดแผลกดทับที่ผู้สูงอายุสามารถทำได้เอง หรือทำร่วมกับผู้ดูแลได้อย่างมีประสิทธิภาพ โดยการคิดค้นจัดทำเป็นนวัตกรรมสุขภาพ “แหวนยางป้องกัน ข้อติด ” ขึ้น

**วัตถุประสงค์และเป้าหมายของนวัตกรรม**

1. เพื่อลดภาวะแทรกซ้อนข้อนิ้วมือติด กลุ่มคนไข้ติดเตียง

2. ร้อยละ 80 ของผู้ดูแลผู้ป่วย(ญาติและ CG)มีระดับความพึงพอใจมากถึงมากที่สุด ต่อผลลัพธ์ของนวัตกรรม

**กระบวนการดำเนินงานนวัตกรรม**

ขั้นเตรียมการ

1. ประชุมประชาคมร่วมกับชุมชนวิเคราะห์โครงสร้างของปัญหา จัดลำดับความสำคัญของปัญหาร่วมกัน พบว่า ปัญหาคนไข้ติดเตียง เป็นปัญหาอันดับหนึ่งที่ต้องได้รับการแก้ไข

2. หาวัสดุเหลือใช้ในครัวเรือนหรือวัสดุใกล้ตัวที่สามารถนำมาใช้เป็นอุปกรณ์ โดยมีเงื่อนไขว่าต้องประหยัดและคุ้มทุนมากที่สุด ได้มติที่ประชุมเป็น สายยางรดน้ำต้นไม้ ซึ่งมีใช้ทุกบ้าน

วิธีดำเนินการ

1. CM และ ทีม CG รวบรวมรายชื่อผู้ป่วยติดเตียง ที่พบภาวะแทรกซ้อนทางระบบข้อต่อและกล้ามเนื้อ ข้อติดแข็ง

2.ประดิษฐ์นวัตกรรม เพื่อแก้ไขปัญหาภาวะแทรกซ้อนข้อนิ้วมือติดแข็งในผู้ป่วยติดเตียง

  

3. ทดสอบ ใช้นวัตกรรมไปใช้กลุ่มผู้ป่วยติดเตียง โดยทีม CG และมี CM เป็นพี่เลี้ยง

  

1. ปรับปรุงพัฒนารูปแบบนวัตกรรม

เนื่องจากนิ้วของผู้ป่วยมีขนาดเล็ก ใหญ่ ต่างกัน จึงปรับปรุงให้เหมาะสมกับขนาดของนิ้วมือผู้ป่วย โดยใช้ผ้าที่มีความยืดหยุ่น พันรอบสายยางเพิ่มกระชับของข้อนิ้ว

1. ติดตามผลการดำเนินงานตามวัตถุประสงค์และเป้าหมายของนวัตกรรม

* ติดตามผลจาการประเมินภาวะแทรกซ้อนของผู้ป่วยติดเตียง ด้านข้อนิ้วมือติดแข็ง
* ติดตามผลจากการประเมินแบบความพึงพอใจจากผู้ดูแลผู้ป่วย(ญาติและ CG)

**ผลการดำเนินการ/ผลสัมฤทธิ์/ประโยชน์ที่ได้รับ**

1. พบว่า ร้อยละ 90 ของผู้ป่วยติดเตียงที่ได้ใช้นวัตกรรมแหวนยางป้องกันข้อติด ไม่พบภาวะแทรกซ้อนของข้อนิ้วมือ
2. ร้อยละ 100 ผู้ดูแลผู้ป่วย(ญาติและ CG) มีความพึงพอใจในระดับมากที่สุด

**สรุปความพึงพอใจ**

|  |  |  |  |
| --- | --- | --- | --- |
| **ลำดับ** | **ระดับความพึงพอใจ** | **ผลความพึงพอใจ** | **ร้อยละ** |
| 1 | ดีมาก | 8 | 100 |
| 2 | ดี | 0 | 0 |
| 3 | พอใช้ | 0 | 0 |
| 4 | ปรับปรุง | 0 | 0 |
|  | รวม | 8 | 100 |

1. ส่งเสริมการดูแลสุขภาพโดยใช้วัสดุในครัวเรือน/ชุมชน

**ความภาคภูมิใจและประสบการณ์ที่ได้รับ**

* บุคลากรทางด้านสุขภาพได้มีส่วนร่วมในการดูและผู้สูงอายุระยะยาว ผู้ป่วยติดเตียงที่มีภาวะพึ่งพิง ช่วยเหลือตนเองไม่ได้
* ได้ทราบปัญหาทางสุขภาพและร่วมแก้ไขปัญหาในพื้นที่ของตนเอง
* ลดการใช้ทรัพยากรทางการแพทย์
* มีภาคีเครือข่ายสุขภาพ

**โอกาสในกาพัฒนา**

* ขยายการดำเนินงานไปยังเครือข่ายสุขภาพอื่น
* เป็นศูนย์กลางให้คำปรึกษาด้านสุขภาพ
* พัฒนาศักยภาพทีม CG เพื่อการดูแลผู้สูงอายุที่มีภาวะพึ่งพิงอย่างมีประสิทธิภาพ